Chequers
Chequers, eller Chequers Court, er navnet på det officielle landsted, som britiske premierministre har til rådighed som bolig og til afholdelse af regeringsmøder, konferencer, udenlandske statsbesøg osv. (Storbritanniens ‘Marienborg’).
Det ligger ca. 60 km. nordvest for London. Britiske premierministre benytter det sjældent som fast bopæl som alternativ til Downing Street No 10, men det optræder jævnligt i det britiske politiske sprogbrug i forbindelse med aktiviteter på stedet; f.eks. the Chequers deal (Chequersplanen) – Theresa May’s Brexitaftale.